open-index/open-wikipedia-markdown huggingface dataset:
Risobinae

* *[[Baileya]]*
* *[[Gigantoceras]]*
* *[[Risoba]]*

**Risobinae** er en gruppe (underfamilie) av sommerfugler som tilhører familien båtspinnere (Nolidae). De er middelsstore, grå- eller brunaktige, kraftige sommerfugler. Den afrikanske slekten *[[Gigantoceras]]* utmerker seg med uvanlig lange antenner, omtrent så lange som forvingene. Ellers ligner de nattfly (Noctuidae). I tillegg til *[[Gigantoceras]]* finnes slekten *[[Baileya]]* i Mellom- og Nord-Amerika og *[[Risoba]]* i Sørøst-Asia.
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien båtspinnere, Nolidae (ev. underfamilie av Noctuidae)
************* Underfamilien Risobinae
************** Slekten *[[Baileya]]* Grote, 1895 – 9 arter, Mellom- og Nord-Amerika
************** Slekten *[[Gigantoceras]]* Moore, 1881 – 12 arter, Afrika
************** Slekten *[[Risoba]]* Holland, 1893 – ca. 25 arter, Sørøst-Asia
## Kilder
* *Moths of Borneo*, med bilder av noen av artene: http://www.mothsofborneo.com/part-18/risobinae/risobinae.php
* Bilder av *Baileya*-arter: http://bugguide.net/node/view/4194/bgimage
* Markku Savela's sommerfuglsider. [ftp://ftp.funet.fi/pub/sci/bio/life/insecta/lepidoptera/ditrysia/noctuoidea/nolidae/risobinae/index.html]

## Eksterne lenker
*
Randi Lian

**Randi Margrete Lian** (født *Sjue* 12. mai 1938 i Hof) er en norsk populærforfatter. 

Hun er utdannet som frisør og rosemaler og har undervist i rosemaling i Vestfold.

I 1961 debuterte *Rolf Lian* med hovedfortellingen i bladet *[[Romantikk (magasin)|Romantikk]]*. *Rolf Lian* var et psevdonym som Randi Lian brukte. Under psevdonymene *Rolf Lian*, *Randi M. Bakke*, *Maiken Sogn* og *Bjørn Våge* var hun én av magasinets flittigste bidragsytere. I 1990 hadde hun skrevet 245 hovedfortellinger. Dessuten har Lian skrevet flere føljetonger i *Romantikk*. Fire av dem ble også publisert i bokform på Bladkompaniet.

Hun har forfattet noveller i *[[Familien (ukeblad)|Familien]]* og *[[Hjemmet]]* samt skrevet tekster til viser og revyer.

Hun var gift med Reidar Lian (1929-2002) til 1988.

## Kilder
* Finn Arnesen: *Fra Rudolf Muus til Margit Sandemo. 75 års folkelesning fra Bladkompaniet A.S.* Bladkompaniet 1990
Gojko Ivković

**Gojko Ivković** (født 20. mai 1990) er en serbisk fotballspiller som spiller for Nest-Sotra. 

Gojko Ivković gikk fra Åsane til Viking i februar 2008. Han debuterte i treningskamp mot Bryne FK allerede samme dag som han signerte for Viking. 

Han gikk på utlån til Bryne i august 2009. Etter to uker ble Ivković hentet tilbake til Viking, på grunn av manglende spilletid. Han hadde også fått tilbud som stopper hos Røde stjerne Beograd, men han ble værende i Viking.

Etter at kontrakten med Viking utløp, gikk han til Åsane og videre til Førde Fotball. 

I løpet av 2012-sesongen vendte han hjem til Bergen, og spill for Åsane igjen. Før 2013-sesongen meldte han overgang til Nest-Sotra.

## Referanser


## Eksterne lenker
*
Kontorsjef Tangen

***Kontorsjef Tangen*** var navnet på en norsk komiserie på fem episoder, som ble sendt på NRK Fjernsynet fra 1966 til 1967.

## Episodeliste
:1. episode: *Far spiser ute* (sendt 27. november 1966) 
:2. episode: *Far ordner selskap* (sendt 11. desember 1966) 
:3. episode: *Far i julestemning* (sendt 26. desember 1966)
:4. episode: *Far går i vannet* (sendt 8. januar 1967) 
:5. episode: *Tines venner* (sendt 29. april 1967) 

## Faste skuespillere (alle episoder)
*Leif Juster - Kontorsjef Tangen
*Inger Jacobsen - Fru Tangen
*Anne Grete Lingsom
*Fredrik Engelstad

## Gjesteskuespillere

#### Episode 1
*Sonja Mjøen - Frk. Block
*Trulte Heide Steen - Ryddepike
*Elsa Lystad - Dame i kassa
*Svein Wickstrøm - Rutinert snackbargjest
*Oscar Egede-Nissen - Kokk
*Ben Youcéf - Kokk
*Wilfred Breistrand - Direktør Ekbom
*Berit Kullander - Dame i informasjonsdisk
*Ilse Kramm - Hushjelp
*Anders Sundby - Direktør Månås

#### Episode 2
*Roy Bjørnstad
*Dan Fosse

#### Episode 3
*Kari Diesen - Tante Otilie
*Sigrun Enge Nagelstad - Nabofruen
*Inger Jorstad - Nabopiken
*Egil Hjorth-Jenssen - Skraphandleren

#### Episode 4
*Arve Opsahl - Rørleggeren

#### Episode 5
*Public Enemies

## Referanser


## Eksterne lenker
*
Kontekst (tidsskrift)

***Kontekst*** var et konservativt tidsskrift som utkom i Trondheim. Innholdsmessig vektla tidsskriftet kultur og samfunnsspørsmål. Tidsskriftet utkom opptil fire ganger årlig med et opplag på 5&nbsp;000 eksemplarer til fri distribusjon, i all hovedsak ved utdannelsesinstitusjonene i Trondheim.

Tidsskriftet ble utgitt av Høyres Studenterforening i Trondheim (tidligere Trondheim Konservative Studenterforening, TKSF), som også drev Radio KonRad gjennom 1980-årene. *Kontekst* ble etablert i 1980, mens radiokanalen kom året etter. TKSF opplevde fallende aktivitet i 1990-årene, og *Kontekst* ble derfor ikke utgitt. I 2001 ble TKSF omorganisert og gitt sitt nåværende navn, og tidsskriftet *Kontekst* utkom igjen to ganger årlig 2003–2005.

*Kontekst* er stadig regulert gjennom vedtektene til Høyres Studenterforening i Trondheim.

## Referanser
Shrivenham

**Shrivenham** er en stor landsby og verdslig sogn i distriktet Vale of White Horse i Oxfordshire i England. Landsbyen ligger like ved grensen til Wiltshire, og rundt 11&nbsp;km øst-nordøst for Swindon. Videre mot nordøst ligger Oxford 24&nbsp;km unna. Shrivenham var en del av Berkshire fram til 1974 da grenseendringer omformet Vale of White Horse til Oxfordshire. I henhold til folketellingen i 2011 har landsbyen en befolkning på 2 347 innbyggere.

Shrivenham har tallrike hus med stråtak, steinvegger, en historisk pumpe, og en sognekirke som er uvanlig for en kirke bygd på 1600-tallet. Landsbyen har tre historiske vertshus/puber: Barrington Arms, The Crown og Prince of Wales.

## Beckett-eiendommen
Den fremste godset er Beckett-eiendommen. På 1600-tallet var det hjemmet til parlamentsmedlem Henry Marten som var med på å dømme kong Karl I til døden, og kalles derfor for «kongemorder» av rojalistene. Senere gikk eiendommen over til Barrington-familien som bodde i Beckett Hall.

## Det britiske forsvaret
Mot slutten av den andre verdenskrig ble informasjon- og utdanningsgrenen i den amerikansk hæren beordret til å etablere et universitet for demobiliserte amerikanske soldater. Det ble opprettet på Beckett-eiendommen ved Shrivenham. Denne, og to campuser på det europeiske fastlandet, ble opprettet for å lette overgangen fra militærlivet og påfølgende immatrikulering på universiteter i USA. Studenter gikk derfor kun en termin. Det britiske forsvaret overtok stedet i 1946.

Mellom Shrivenham og nabolandsbyen i nord, Watchfield, ligger den store militærbasen som huser det britiske forsvarsakademiet (Defence Academy of the United Kingdom). De største avdelingene i forsvarsakademiet er den felles stabsskolen (Joint Services Command and Staff College, JSCSC) og Defence College of Management and Technolog (DCMT). Sistnevnte har røtter tilbake til 1772 og er siden 1984 drevet i samarbeid med Cranfield University.

## Referanser


## Litteratur
* Boobyer, David (2005): *Shrivenham: Portraits of a Typical English Village*, Shrivenham Parish Council
* Child, Mark (2007): *Guide to St Andrew's Church Shrivenham In The Diocese of Oxford*. Thanet: The Church Publishers.
* Dalby, L.J. ([1971] 2000): *The Wilts and Berks Canal*. 3. utg., Usk: Oakwood Press, ISBN 0-85361-562-4, s. 23, 119, 123, 124.
* Dils, Joan; Schwartz, Deidre (2004): *Tudor and Stuart Shrivenham. Selvpublisert.
* Page, W.H.; Ditchfield, P.H., red. (1924): *A History of the County of Berkshire, Volume 4*. Victoria County History. s. 531–543.
* Pevsner, Nikolaus (1966): *Berkshire. The Buildings of England''. Harmondsworth: Penguin Books. s. 217–218.

## Eksterne lenker
* Shrivenham, samfunnsnettsted
* Shrivenham Park Golf Club, golfklubben
* Amerikansk militær historie i Shrivenham
* Cranfield Defence and Security, Cranfield University i Shrivenham
Neptun (gud)

**Neptun** var havguden i romersk mytologi. Han var motstykket til den greske guden Poseidon.

## Referanser


## Se også
* Poseidon

## Eksterne lenker
*
Inntrengeren

***Inntrengeren*** var tittelen på en forstadshistorie av Ole Paus. Bearbeidelse og regi: Henning Mankell og Bernt Chr. Middelthon. Rekvisitter: Dag Frogner. Den ble sendt i TV-serien *[[Et lite grøss?]]*

## Handling
Hustruen vil at hun og mannen skal gjøre seg av med en eldre bil, en Citroën. Mannen er i starten uvillig, ettersom hans far gav ham den. Når kona forteller hvor ofte mannen selv har reparert bilen den senere tiden, følger han konas plan. De setter doningen på en sidevei, herper den og tar taxi hjem. Bilen vil ha hevn...

## Likheter med britiske ''The Old Banger''
*[[Aftenposten]]* fikk en henvendelse fra en leser som mente at han hadde sett stykket tidligere på britisk fjernsyn. Paus svarte at han ikke hadde sett historien, men at han fikk den fortalt i et privat selskap for en tid siden uten at han visste hvor den stammet fra. Da Paus ble bedt om å lage et bidrag til TV-serien *[[Et lite grøss?]]*, satte han seg ned og skrev den, men først etter at han uttrykkelig hadde bedt fjernsynet å undersøke på forhånd om idéen var fri. Dette fikk han beskjed om, sa han.

Bernt Chr. Middlethon i NRK Fjernsynets underholdningsavdeling og produsent for *Inntrengeren* fortalte at den engelske grøsseren som det ble referert til, var helt ukjent for ham, men han var overbevist om at Paus ikke kunne beskyldes for plagiat. Middlethon forklarte at man ville ha en annen vri og hørte at Paus hadde en historie som kunne passe. Stykket ble laget like før julen 1973. 

*The Old Banger* inngikk i TV-serien *Tales of Unease*. Stykket ble skrevet av Richardson Morgan, regissert av Quentin Lawrence og produsert av London Weekend Television. Det ble sendt på britisk TV 11. desember 1970.

Stykket ble også sendt på svensk fjernsyn under tittelen *Den gamla rishögen* 3. oktober 1971.

## Rolleliste
*Ane Hoel - Hun
*Rolf Arly Lund - Han

## Referanser


## Eksterne lenker
*Episoden på NRK Nett-TV
Abyss

:*For science fiction-filmen fra 1989 med samme navn, se [[The Abyss]]*

**Chris J. Parks** (født 4. oktober 1973) bedre kjent som **Abyss** er en profesjonell wrestler i Total Nonstop Action Wrestling.

## Karriere
Abyss startet egentlig karrieren sin som proff wrestler i 2002, men begynte å bli kjent for alvor i 2005.

## 2002-2003
Før **Chris J. Parks** ble kjent som Abyss debuterte han i TNA sitt show i 2002 som *Justice*.
I 2003 kom han igjen som **the monster Abyss** og angrep Jeff Hardy.

## 2005
I 2005 skrev Abyss en ny kontrakt med TNA og angrep på nytt Jeff Hardy. Dette ledet vei for en Full Metal Mayhem match, og vinneren kom til å bli the top contender to the NWA World heavyweight champion. Abyss vant kampen.

## Referanser


## Eksterne lenker
*
Roque Júnior

**José Vítor Roque Júnior** (født 31. august 1976 i Santa Rita do Sapucaí) er en brasiliansk tidligere fotballspiller. Han var med på laget da  vant Fotball-VM i 2002 i Sør-Korea.

Han har blant annet spilt for São José, Palmeiras, AC Milan, Leeds United, AC Siena, Bayer Leverkusen og MSV Duisburg.

## Referanser


## Eksterne lenker
*
Fylkesvei 4992

**Fylkesveg 4992** går mellom Kåso og Vestvik i Bømlo kommune.

Frem til 2019 hadde veien betegnelsen fylkesvei 10 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 3612

**Fylkesvei 3612** går mellom Bufjord og Brattåsen (Homborsund) i Grimstad kommune.

Frem til 2019 hadde veien betegnelsen fylkesvei 39 (Aust-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Torben Hede Pedersen

**Torben Hede Pedersen** (født 1937, død 6. april 2000) var en dansk embedsmann.

Han var den første riksombudsmannen på Grønland, da Grønlands Landsting tok over for Grønlands Landsråd. Han hadde denne stillingen fra 1. mai 1979 til 13. juli 1992.

Pedersen var utdannet cand. jur. (1962), og jobbet med Grønlandske anliggender det meste av sitt liv. Han arbeidet først som politi i Nakskov i tre år, før han i 1966 begynte å jobbe i det danske *Ministeriet for Grønland*. Året etter ble han fullmektig ved Landshøvdingen, som var Landsrådets leder. Han jobbet for både Grønlandsministeriet og De Grønlandske Kommuners Landsforening (KANUKOKA), før han ble riksombudsmann.

Han kjempet for Grønlands selvstendighet, og ble tildelt Nersornaat, Grønlands hjemmestyres fortjenstmedalje.
Rigsombudsmanden i Grønland

**Riksombudsmanden i Grønland** er en institusjon under Statsministeriet, som er den danske statsministerens sekretariat.

Riksombudsmannen er Danmarks øverste representant på Grønland, og er bindeleddet mellom Hjemmestyret og de danske myndighetene.

## Liste over riksombudsmenn
*Torben Hede Pedersen (1. mai 1979–13. juli 1992)
*Steen Spore (1. august 1992–1. juli1995)
*Gunnar Martens (1. juli 1995–31. mars 2002)
*Peter Lauritzen (1. april 2002–31. mars 2005)
*Søren Hald Møller (1. april 2005–1. april 2011)
*Mikaela Engell (1. april 2011–30. april 2022)
*Julie Præst Wilche (1. mai 2022–)

## Referanser
Sammensatt tekst

En **sammensatt** eller **multimodal tekst** er en tekst eller medie der flere modaliteter benyttes for å få frem et budskap. Dette kan omfatte alt fra en kombinasjon av et bilde og verbaltekst til kombinasjoner av verbaltekst, film og lyd. Alle disse kalles modaliteter, dermed er teksten multimodal, den inneholder altså flere modaliteter.

Slike tekster er et gammelt fenomen. Illuminerte manuskripter der bildene utdyper teksten er tidlige eksempler på sammensatte tekster. Senere kom aviser som gjorde sammensatte tekster til et dagligdags fenomen. I nyere tid har publikasjon på Internett gjort det mulig å lage langt mer avanserte og kompliserte tekster, med animasjoner, video og lyd integrert som en del av teksten. for eksemplel filmer og serier.

## Se også
* Digitale fortellinger
* Animasjon

## Eksterne lenker
* https://www.litteraturogmedieleksikon.no/gallery/multitekst.pdf
Gigi Galli

**Gigi Galli**  **(Gianluigi Galli)**  (født 13. januar  1973) er en italiensk   rallykjører  som konkurrerer i Verdensmesterskapet i rally.  Han debuterte i 1998 i gruppe N. Han debuterte i WRC-klassen i 2004. I 2005 kjørte han for Mitsubishi og kom på en 11.-plass totalt. I 2006 kjørte han for Peugeot og oppnådde sin første pallplass. Det gjorde han da han ble nr. 3 i Rally Argentina. I 2007 kjørte han for Citroën og fikk sin beste plassering i Rally Norge med en sjetteplass.
I 2008 kjørte Galli for Ford.

## Eksterne lenker
* 
* Gigi Galli sin hjemmeside
Kompetansemål

Et **kompetansemål** er i norsk skole et definert mål i læreplanen for elevenes læring. I læreplanen Kunnskapsløftet-06 var målsettingene for grunnskoleutdanningen definert gjennom slike kompetansemål i alle fag. Over kompetansemålene står grunnleggende ferdigheter, som er mindre konkrete og ofte mer tverrfaglig orientert. 

I videregående skole er kompetansemål definert for hva elevene skal kunne etter hvert trinn og hvert fag. I grunnskolen er de definert etter hva de skal kunne etter henholdsvis 2., 4., 7. og 10. trinn. Formelle kompetansemål fastsettes av Utdanningsdirektoratet og publiseres gjennom Grep. 

I den praktiske undervisningen konkretiseres kompetansemålene i kunnskapselementer. For eksempel anga Kunnskapsløftet-06 at elever skulle lære om sentrale konflikter i det 20. århundre, og kunnskapselementene for målet kunne da angi at elevene skulle lære om første og andre verdenskrig. 

I læreplanene som fulgte Kunnskapsløftet-06 var det til sammen ca 12&nbsp;000 læringsmål i alle fag i norsk skole. 

## Se også
* Læreplaner i Norge

## Eksterne lenker
* Kompetansemål i norsk for vg3
Longos

**Longos av Lesbos** eller *Longus*, (gresk: Λόγγος) var en gresk forfatter som er kjent for den første hyrdediktningen på prosa, romanen *[[Dafnis og Chloë]]*, men ellers er svært lite kjent om hans liv. Det er antatt at han levde på øya Lesbos, hvor også handlingen til *Dafnis og Chloë* foregår, en gang på 200-tallet e.Kr. Hans bok har betydning som en tidlig roman i litteraturhistorien, og ble også emne for en ballett med musikk av Maurice Ravel.

Det har blitt foreslått at navnet Longos er kun en feiltolkning av det siste ordet i *Dafnis og Chloës* tittel Λεσβιακῶν ἐρωτικῶν λόγοι δ i et florentinsk manuskript. Det har også blitt observert at det best bevarte manuskriptet begynner og avsluttes med λόγου (ikke λόγγου) ποιμενικῶν. Om navnet virkelig var Longos var han sannsynligvis en frigitt slave til en romersk familie som bar navnet som tilnavn.

Longos’ stil er retorisk, og hans hyrder og hyrdinner er konvensjonelle, men han makter å representere menneskelige følelser, og som sådan står hans *Dafnis og Chloë* nærmere den moderne roman innenfor litteraturhistorien enn dens nær samtidige pastorale diktning som *[[Aithiopika]]* av Heliodor som framviser mange tilsvarende handlingstrekk.

Dafnis og Chloë handler om hittebarn, Dafnis ammet av ei geit, og Chloë ammet av en sau, og når han er 15 år og 13 år blir de sendt avgårde for å gjete en flokk sammen, og uten at de forstår det blir de forelsket i hverandre, en beskrivelse som inneholder mye stille humor: «Chloë ønsket ikke å vente lenger, men delvis ettersom hun var smigret av komplementet og delvis ettersom hun hadde lenge ønsket å kysse Dafnis hoppet hun opp og kysset ham. Det var et troskyldig og uerfaren kyss, men ett som var i stand til å sette et hjerte i brann...»

## Referanser


## Litteratur
* Trojahn, Silke (2011): «Schäferidyll, Hirtenkitsch, Erotik, Kunst. Illustrierte Ausgaben von Longos' 'Daphnis und Chloë' in der Berliner Sammlung 'Künstlerische Drucke'» i: *Bibliotheksmagazin. Mitteilungen aus den Staatsbibliotheken in Berlin und München.* Hefte 1, s. 8–12.
* Waldner, Katharina (2009): «Religion im Roman des Longos: Die Erfindung des 'Hirteneros' auf Lesbos» i: *Archiv für Religionsgeschichte* 11, s. 263–283.

## Eksterne lenker
* Tekster av Longus (engelsk) hos *Wikisource*
Fylkesvei 6326

**Fylkesvei 6326 (Fv6326)** går mellom Vorpbukt og Mørre i Åfjord kommune.

Før Trøndelag fylke ble opprettet 1. januar 2018 hadde veien betegnelsen Fylkesvei 51 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Den Norske Automobilfabrikk

**Den Norske Automobilfabrikk, R. Hesselberg-Mayer AS** ble stiftet  i 1936, i lokaler til den tidligere Norsk Automobilfabrik A/S på Kambo utenfor Moss. Bedriften  produserte ikke egne biler, men importerte Chrysler og Plymouth fra USA, som ble montert på Kambo. Produksjonen tok til i 1937. I 1938 ble det startet med montering av tysk Adler. 

Under andre verdenskrig tok den tyske okkupasjonmakten over lokalene og benyttet dem til å reparere Junkers-fly. Etter krigen var det ikke lenger aktuelt å montere Chrysler eller Adler. Produksjonen ble begrenset til montering av lastebiler i en kort periode på slutten av 1940-tallet. 1955-1959 ble det også montert britisk Standard 8 i lokalene, men foretaket gikk etter hvert over til å importere ferdige biler. 

## Se også

* Bilmerker produsert i Norge
* Bilrasjonering
* Troll (bil)

## Referanser


## Litteratur
* Berthehau, Øistein/Stokke, Christian. *Made in Norway? Historien om forsøk på bilproduksjon i Norge*, Norsk Teknisk Museum 1991 ISBN 82-90115-24-5
* Kvamme, Paal. *Trollmenn og askeladdar. Norges kuriøse bilproduksjon* Samlaget 1999 ISBN 82-521-5519-7
* Rolseth, Asbjærn: *Norsk lastebilleksikon* Bilforlaget 2007 ISBN 978-82-91062-10-5
* Rolseth, Asbjørn: *Norsk lastebilleksikon II* Bilforlaget 2009, ISBN 978-82-91062-11-2
* Stav, Ivar Erlend/Wyller, Torill: *Kambo - Norges Detroit", Østfoldmuseet 2008 ISBN 978-82-997751-1-3*
Fylkesvei 2978

**Fylkesvei 2978** går mellom Tronsrød og Brunla i Larvik kommune.

Frem til 2019 hadde veien betegnelsen  fylkesvei 59 (Vestfold).

## Kommuner og knutepunkter

## Referanser




## Eksterne lenker
* Vegvesenets vegkart 
*
Erlend Haaskjold

**Erlend Haaskjold** (født 1972 i Oslo) er en norsk jurist og advokat med møterett for Høyesterett.

Han har B.C.L. (*Bachelor of Civil Law*) fra University of Oxford, LL.M. fra University of London og tok juridisk embetseksamen ved Universitetet i Oslo i 1996.

Haaskjold var dommerfullmektig hos sorenskriveren i Stjør- og Verdal fra 1997 til 1998, advokat hos Regjeringsadvokaten fra 1999 til 2009, advokat i advokatfirmaet Thommessen fra 2009 til 2012, og advokat i advokatfirmaet Arntzen de Besche fra 2012 til 2021. Fra april 2021 er han partner i advokatfirmaet Schjødt.

Han fikk møterett for Høyesterett i 2003. Haaskjold har prosedert en sivile saker for norske domstoler og har ved flere anledninger representert Norge i Den europeiske menneskerettsdomstolen i Strasbourg.

## Bibliografi
* *Kontraktsforpliktelser*, Cappelen Akademisk Forlag, Oslo 2002
* *Kontraktsforpliktelser* (2. utg.), Cappelen Damm, Oslo 2013
* *Obligasjonsrett - en innføring*, Universitetsforlaget, 2017 ISBN 9788215029382
* *Obligasjonsrett - en innføring* (2. utg.), Universitetsforlaget, 2023 
* *Tredjepartsvern - en innføring i dynamisk tingsrett*, Universitetsforlaget, 2025 
## Referanser


## Eksterne lenker

*
Fylkesvei 70 (Hedmark)

**Fylkesvei 70 (Fv70) i Hedmark** gikk mellom Benterud og Vien i Hamar kommune. Veien var 1,0&nbsp;km lang.

2019 ble veien del av fylkesvei 1740.

## Kommuner og knutepunkter

## Referanser


## Eksterne lenker
* Vegvesenets vegkart
Ivar Throndsen

**Ivar Throndsen** (født 29. mars 1853 i Nes i Akershus, død 18. januar 1932 på Kongsberg) var en norsk myntgravør.

Ivar Throndsen gikk i lære hos juveler J. Tostrup i Christiania fra 1870, samtidig som han studerte ved Den Kgl. Tegneskole under billedhuggeren Julius Middelthun. Han ble ansatt som myntgravør ved Den Kongelige Mynt i Kongsberg i 1879, etter ferdige studier startet han der i 1880. Hans produksjon av medaljer, jetonger og merker ble nesten 500 arbeider. Ragnar Støren og Hans Holst katalogiserte hans arbeid i 1937.

## Utvalgte arbeider
* H.M. Kongens erindringsmedalje
* H.M. Kongens gullmedalje
* Sydpolsmedaljen
* 1884&ndash;1920 17. mai-medaljer
* 1893 Antikvamerker originalstempel 
* 1902 Medaljen til Nobels fredspris etter modell av billedhuggeren Gustav Vigeland
* Medaljen for lang og tro tjeneste

## Referanser

## Litteratur
* R. Støren og Hans Holst: *Myntgravør Ivar Throndsens medaljer, jetonger og merker*, i serien Publikasjoner fra Universitetets myntkabinett nr. 3, utgitt i kommisjon hos H. Aschehoug & Co (W. Nygaard), Oslo, 1937. 
:Inneholder:
:1.  Medaljer, preget for Norge i 19. århundre 
:2. Myntgravør Ivar Throndsens biografi
Avtalefestet pensjon

**Avtalefestet pensjon** (AFP) er en pensjonsordning for ansatte i bedrifter som er medlemmer og betaler til AFP-ordningen. Det var i 1988 at LO krevde en slik ordning. LO og NHO ble under tariffrevisjonen enige om en ordning der de ansatte kunne ta ut pensjon fra fylte 66 år, mens folketrygden utbetaler pensjon fra 67 år. Senere har LO og NHO forhandlet seg frem til en lavere pensjonsalder. Den er i dag på 62 år. Åtti prosent av dagens 62-åringer har rett til AFP. I starten var ordningen ment for de som hadde arbeidet lenge i tungt arbeid i industrien, men etter hvert ble flere grupper omfattet da andre arbeidstakerorganisasjoner og arbeidsgiverorganisasjoner også ble med i ordningen. Staten har etter hvert også blitt med i ordningen.

I ny folketrygd kan pensjon bli tatt ut fra 62 år. AFP blir da et tillegg til alderspensjonen. Tillegget øker med senere uttak, blir gitt livet ut og kan fritt kombineres med lønnsinntekt og pensjon fra folketrygden. Dette gjelder kun for dem som inngikk i AFP-ordningen fra og med 1. januar 2011.
Steen Spore

**Steen Marr Spore** (1938–2022) var en dansk embedsmann.

Han var den andre riksombudsmannen på Grønland, og hadde stillingen fra 1. august 1992 til 1. juli 1995.

## Referanser
Kieran Gibbs

**Kieran James Ricardo Gibbs** (født 26. september 1989) er en engelsk tidligere fotballspiller.

## Referanser


## Eksterne lenker
*
North American FJ-2 Fury

**North American FJ-2 Fury** var et amerikansk jagerfly.

FJ-2 Fury, som hadde lite til felles med den tidligere FJ-1 Fury utover betegnelse og navn, var i utgangspunktet en F-86E Sabre tilpasset bruk av den amerikanske marine. FJ-2 ble utstyrt med foldbare vinger, forsterket understell med forlenget nesehjul og utstyrt for bruk fra katapult.

200 FJ-2 Fury ble produsert, de fleste ble levert til United States Marine Corps.

Flytypen ble videreutviklet i form av FJ-3 og FJ-4.

## Spesifikasjoner

 

## Eksterne lenker
Gunnar Martens

**Gunnar Martens** (født 1940) er en dansk embedsmann.

Han var den tredje riksombudsmannen på Grønland, og hadde denne stillingen fra 1. juli 1995 til 31. mars 2002.  I 2001 ble han Ridder av 1. grad av Dannebrogordenen. 

## Bøker
* 2003 − *Peary Land - At tænke sig til Peary Land - og komme der* Atuagkat forlag, 332 sider.
* 2007 – *Inspektørboligen i Nuuk – fra inspektør- til rigsombudsmandsbolig*
* 2014 − *En familiekrønike. En krønike om familien Martens og beslægtede familier* kahrius.dk Forlagsaktieselskab, 300 sider.
* 2021 − *Erindringer fra Grønland* Forlaget Vandkunsten ISBN=8776955966 

## Referanser
Fylkesvei 5068

**Fylkesveg 5068** går mellom Sælevik i Fitjar og Peterteigen i Stord.

Frem til 2019 hadde veien betegnelsen fylkesvei 72 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Peter Lauritzen

**Peter Lauritzen** (født 1959) er en dansk embedsmann.

Utdannet som cand.scient.pol. fra Aarhus Universitet i 1988, fikk han jobb i Arbejdsministeriet, og deretter på Statsministeriet i oktober 1993. Han var ministersekretær for statsminister Anders Fogh Rasmussen fra 1994 til 1996.

Han var den fjerde riksombudsmannen i Grønland, og hadde denne stillingen fra 1. april 2002 til 31. mars 2005.

Fra 1. januar 2007 har han vært direktør for Roskilde Universitetscenter, etter at han tok over for Lars Kirdan. 

## Referanser
Commonwealth CA-27 Sabre

**Commonwealth CA-27 Sabre** var et australskbygd jagerfly basert på det amerikanske jagerflyet F-86F Sabre.

CA-27 skilte seg fra F-86F ved at flytypen ble tilpasset bruk av en Rolls-Royce Avon, som var betydelig kraftigere enn General Electric J47 brukt av de amerikanske flyene, men som på grunn av større diameter og større forbruk av luft førte til betydelige endringer av flyskroget som blant annet ble gjort dypere for å gi plass til et større luftinntak.

## Spesifikasjoner
David O. Selznick

**David O. Selznick** (født 10. mai 1902, død 22. juni 1965) var en av de største Hollywood-filmprodusentene fra de gylne tider. Han er kjent for å ha produsert den episke suksessen *[[Tatt av vinden (film)|Tatt av vinden]]* (1939) som han fikk Oscar for beste film for. Ikke bare tjente *Tatt av vinden* inn mest penger noen gang (justert etter inflasjon), men den vant i tillegg syv Oscar samt to spesialpriser. Selznic vant også Irving G. Thalberg Memorial Award samme året. Han gjorde historie ved å vinne Beste film andre år på rad med *[[Rebecca (film)|Rebecca]]* (1940).

## Filmografi (utvalg)
* 1933 – *[[Middag kl. 8 (film)|Middag kl. 8]]*
* 1935 – *[[Dagens skandale]]*
* 1935 – *[[Anna Karenina (1935)|Anna Karenina]]*
* 1939 – *[[Tatt av vinden (film)|Tatt av vinden]]*
* 1940 – *[[Rebecca (film)|Rebecca]]*
* 1945 – *[[Trollbundet (film)|Trollbundet]]*

## Referanser


## Eksterne lenker
*
Gunhild Halle Haugen

**Gunhild Halle Haugen** (født 1972) er en norsk lærer og tidligere friidrettsutøver som spesialiserte seg på langdistanseløp. Hun representerte IL Runar. Hun vant 12 NM-gull på 1500 meter, 5000 meter, 10000 meter og terrengløp.

Hun giftet seg i 1999 og tok navnet Haugen. Hun er datter til Per Halle, norgesmester på 5000 meter fra 1972. Faren var også hennes trener i store deler av karrieren.

## Personlige rekorder

## Medaljer i norske mesterskap

## Referanser




## Eksterne lenker
*
Einar Kristian Tveitå

**Einar Kristian Tveitå** (født 1973) er en norsk lege, forsker og tidligere diskoskaster (IL i BUL).

Tveitå forsvarte sin avhandling «Adhesive capsulitis, hydrodilatation and some aspects of validity regarding shoulder assessments» for doktorgraden (ph.d.) ved Institutt for sykehusmedisin, Universitetet i Oslo, i 2010.

Han var tilknyttet Ullevål universitetssykehus fra 2002 til han ble overlege ved Evjeklinikken i 2008.

## NM-medaljer

## Referanser




## Eksterne lenker
* 
* 
* Einar Kristian Tveitå på www.setesdalswiki.no
* Disputas: Einar Kristian Tveitå på www.med.uio.no
* Nyheter - Helsepersonell/forskere – Behandling av frossen skulder på www.formi.no
Søren Hald Møller

**Søren Hald Møller** (født 1960) er en dansk embetsmann. Han er utdannet cand. philol. i samfunnsfag fra Aalborg Universitet i 1984, og er bosatt i Nuuk. Han er gift med en grønlender, Tukummeq Qaavigaq.

## Karriere
* 1987–1992 Fullmektig og kontorsjef i Grønlands hjemmestyre, Økonomidirektoratet.
* 1992–1995 Direktør/soussjef i Grønlands hjemmestyre, Landsstyrets Sekretariat.
* 1995–1996 Adm. direktør i KNI Holding A/S 
* 1997–1999 Direktør i Grønlands hjemmestyre, Direktoratet for Miljø og Natur. 
* 1999–2002 Adm. direktør i Grønlands hjemmestyre, Landsstyrets Sekretariat. 
* 2002–2005 Prosjektleder og kontorsjef i Grønlands hjemmestyre, Råstoffdirektoratet. 
* 2005–2011 Riksombudsmann i Grønland.
* 2011–2013 Adm. direktør i Kommuneqarfik Sermersooq.
* 2013– Styrelsessjef i Grønlands Selvstyre, Miljøstyrelsen for Råstoffområdet.

## Referanser




## Eksterne lenker
* Statsministeriets side om Grønlands riksombudsmann
* Den grønlandske riksombudsmanns hjemmeside
Sissel Grottenberg

**Sissel Sofie Grottenberg** (født 17. august 1956 i Sarpsborg) er en norsk tidligere langdistanseløper.

Sissel Grottenberg kom litt i skyggen av Grete Waitz og Ingrid Kristiansen, men med et tosifret antall NM-gull og en rekke sterke internasjonale prestasjoner er Sissel like fullt blant tidenes aller beste norske, kvinnelige løpere.

I 1978 vant hun sitt første maratonløp i Drammen. I 1979 satte hun ny norsk rekord på maraton med tiden 2.39,37. Denne rekorden ble imidlertid ikke notert, siden det ennå ikke var kjent at løypa i New York City Marathon der Grete Waitz hadde vunnet i årene fra 1978 til 1980, var for kort. Samme år ble Grottenberg nummer tre i Tokyo maraton.

I 1984 ble hun nummer tre i Boston Marathon. Den samme plasseringen oppnådde hun da hun i 1987 satte bestenotering med tiden 2.32,57 i Berlin maraton. Sissel har i tillegg meget gode plasseringer fra EM, VM og OL i friidrett og en rekke andre topp 10 plasseringer i de mest kjente maratonene  i verden. I OL i 1988 i Seoul løp Sissel en sterk maraton, hvor hun var eneste av de norske damene som fullførte løpet.  

Grottenberg var også en meget solid baneløper, med blant annet 4.12.30 på 1500m . Hun er den eneste norske løperen som har NM-gull både på 1500m, 3000m, 5000m, terrengløp, halvmaraton og maraton. 

Hun avsluttet egentlig sin lange karriere ved å vinne Frankfurt Marathon i 1993 og Wien Marathon i 1994, men kom tilbake to år etter barnefødsel, som 40-åring, med en 2.-plass i Twin Cities Marathon på den svært sterke tiden 2.34,45.

## Medaljer i norske mesterskap

## Referanser




## Eksterne lenker
* 
* Noen resultater
Atle Douglas

__NOTOC__

**Atle Thorold Lancelot Douglas** (født 1968) er en norsk tidligere friidrettsutøver som representerte BFG Fana, SK Vidar, Bergen FIK, IL Gular og IL Norna-Salhus.

Douglas spesialiserte seg på distansen 800 meter, og kom på åttendeplass i finalen under EM 1994. Han deltok også i to OL (Barcelona 1992 og Atlanta 1996), og to verdensmesterskap Stuttgart 1993 og Göteborg 1995, uten å nå finalene. 

Han ble norgesmester på 800 meter i årene 1987-1990, 1993, 1995 og 1998. For seieren i 1993 mottok han kongepokalen. I 1992 satte Douglas ny norsk rekord på 800 meter med tiden 1.45,15 og slo dermed Audun Boysens rekord fra 1955. Douglas' personlige rekord er på 1.43,69, og ble satt i Rieti i september 1995. Per august 2018 har han bare OL-vinneren Vebjørn Rodal foran seg på statistikken.

Han er eldre bror av Quincy Douglas.

## Medaljer i norske mesterskap

## Referanser




## Se også
* Mestvinnende utøvere i NM i friidrett

## Eksterne lenker
*
Norges Eksportråd

**Norges Eksportråd** (1945–2004) ble opprettet 1. november 1945 med det formål å fremme praktiske tiltak til fremme av eksportvirksomhet. De overtok den kommersielle etterretningstjeneste i utlandet i samarbeid med Utenriksdepartementet. Forut for Norges Eksportråd hadde man i 1945 nemlig opprettet «Det økonomiske etterretningskontor», som den gang skulle erstatte «Norges opplysningskontor for næringsveiene», aktiv fra 1901 til 1941. De var dessuten rådgivende organ for departementet i spørsmål av handels- og eksportpolitisk natur. 

Innovasjon Norge tok over Norges Eksportråd 1. januar 2004.

Tidsskriftet *[[Norges Utenrikshandel]]* og eksportpublikasjonen Norway Exports ble tidligere utgitt av Eksportrådet. 
## Direktører
Det er flere direktører i eksportrådet.  Følgende har vært administrerende direktør:
*1946–1948 Bjarne Børde
*1948–1951 Thor Brodtkorb
*1951–1952 Bjarne Børde
*1953–1955 Nils Anton Jørgensen
*1955–1971 Otto Christian Malterud
*1971–1979 Gunnar Rogstad
*1979–1982 Einar Magnussen
*1983–1988 Arne Langeland
*1988–1995 Kjell-Martin Fredriksen
*1995–2001 Per Andreas Vogt
*2002–2003 Arild H. Blixrud

## Referanser


## Kilder
* Gyldendals nye konversasjonsleksikon 1954
Uwe Hohn

**Uwe Hohn** (født 16. juli 1962 i Rheinsberg, Brandenburg) er en tidligere spydkaster som representerte DDR.

Hohn var den første spydkasteren som kastet over 100 meter, med et kast på 104,80&nbsp;m under et stevne på Friedrich Ludwig Jahn Stadion i Øst-Berlin 20. juli 1984.

Etter rekordkastet følte IAAF (det internasjonale friidrettsforbundet) seg tvunget til å endre regelverket, fordi friidrettsarenaene ikke var store nok til så lange kast. I 1986 ble det lansert et nytt spyd der tyngdepunktet var flyttet fremover. Dette førte til kortere kast og økte samtidig sjansen for at spydet landet med spissen i bakken.

Hohn oppnådde bare suksess i ett internasjonalt mesterskap, og det var gullmedaljen fra EM 1982. I likhet med andre østtyske idrettsrekorder fra 1970- og 80-årene har også Hohns 100-meterskast vært gjenstand for spekulasjoner om bruk av doping.

## Referanser


## Eksterne lenker
* 
*
Severouralsk

**Severouralsk** (russisk: Североура́льск) er en by i Sverdlovsk oblast i Russland. Byen ligger ved elva Vagran, ei høyre sideelv til Sosva, (i Obs tilsigsfelt), rundt 400&nbsp;km nord for Jekaterinburg. Innbyggertall: 33&nbsp;000 (2006 est.), 34&nbsp;673 (folketelling 2002), 36&nbsp;131 (folketelling 1989).

Severouralsk ble grunnlagt i 1758 i forbindelse med byggingen av et støpejerns- og kobber-smelteverk. I 1931 ble det oppdaget en stor forekomst av bauxitt i området, etterfugt av oppdagelsen av andre forekomster. Severouralsk fikk bystatus i 1944, etter at den var blitt slått sammen med flere omkringliggende bosetninger.

## Referanser


## Eksterne lenker
*
Sigurd Njerve

**Sigurd Njerve** (født 1971) er en norsk tidligere tresteghopper som representerte IL Norna-Salhus.

Han ble norgesmester i 1995, 1996 og 2000, og deltok under sommer-OL for Norge i 1996 i Atlanta i tresteg. Han var første nordmann over 17 meter, og har en personlig rekord på 17,01 m, satt i Helsingfors 1996.

Njerve deltok også i lengde, hvor han har en personlig rekord på 7,78 m.

Han er 207 cm høy.

Han er far til stavhopperen Embla Matilde Njerve.

## Referanser


## Eksterne lenker
*
Arendals Bryggeri

**Arendals Bryggeri AS** er norsk bryggeri grunnlagt i 1839.

## Historie
Bryggeriet ble grunnlagt i Arendal sentrum i et tidligere brennevinsbrenneri under navnet «Kittilsbugts Bryggeri» av Gregers Salvesen, og produserte flaskeøl og skibsøl. Fra 1846 ble det brygget bayersk øl, og fra 1853 bokkøl. I 1876 sto et nytt bryggeri ferdig under navnet Arendals Bryggeri. Etter Arendalskrakket i 1886 gikk bryggeriet konkurs, men ble gjenopptatt og fikk på nytt økonomiske problemer i 1909. Da ble «A/S Arendals Bryggeri og Mineralvandfabrik» etablert, og produksjonen startet igjen med blant annet bayersk øl, bokkøl og pilsenerøl.

Økende salg på 1960-tallet førte til nytt bryggeri på Stoa, ferdigstilt i 1973. Selskapet ble en del av Nora Industrier i 1980 og omorganisert som «Ringnes Arendals Bryggeri AS» i 1988. Bryggeriet var senere flere ganger truet av nedleggelse, men ble reddet av lokal støtte og endrede rammevilkår, blant annet i 1999, 2003 og 2005.

I 2009 kjøpte Arendal kommune bryggeritomten, mens driften ble overtatt av det nyopprettede Arendals Bryggeri AS. 16. desember 2022 ble bryggeriet solgt til Jan Sigurd Otterlei, mens tomten på Stoa ble overtatt av et finsk selskap.

## Produkter
Bryggeriets viktigste produkt var lenge Arendals Pilsner, som i 1996 fikk bronsemedalje i Brewing Industry International Awards. Etter salget i 2009 beholdt Ringnes merkerettighetene og flyttet produksjonen til Gjelleråsen, mens Arendals Bryggeri lanserte pilsnerølet 1839, oppkalt etter etableringsåret.

## Referanser


## Kilder
*APVs historie MS Word-format

## Eksterne lenker
* 
*
Kevin Threlfall

**Kevin Threlfall** er en britisk forretningsmann som siden juli 2006 har sittet i styret i fotballklubben Wolverhampton Wanderers FC.

Threlfall var med å bygde opp en butikkjede, T&S som ble solgt til Tesco for flere millioner pund i 2003.
Kevin er også styreformann i *Alvechurch Boats*, et kanalbåtfirma og har tidligere vært formann i *Staffordshire Building Society*.
Fylkesvei 2342

**Fylkesvei 2342** går mellom Kolbu og Lena i Østre Toten kommune.

Frem til 2019 hadde veien betegnelsen fylkesvei 76 (Oppland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Las Palmas de Gran Canaria

**Las Palmas de Gran Canaria** er den største byen på Kanariøyene og øya Gran Canaria og er provinshovedstad i provinsen Las Palmas. Sammen med Santa Cruz på Tenerife er den også hovedstad i den autonome regionen Kanariøyene.
 
## Historie
Byen ble grunnlagt etter at spanjolene hadde beseiret urbefolkningen, guanchene  i 1487.

Byen brant i 1599. På 1600-tallet hadde byen en sterk økonomisk utvikling, særlig basert på eksport av sukkerrør til Europa og Amerika. Velstanden førte også til at byen helt inn på 1700-tallet var svært utsatt for angrep fra sjørøvere.

Byen fikk etter hvert stor betydning som viktig sjøfartsby. Havnen er god, den har vært og er et viktig støttepunkt for mange foran krysningen av Atlanterhavet.

I 1927 fikk byen status som provinshovedstad. Siden 1960-tallet har turismen gjort seg stadig mer gjeldende som vekstnæring. Fortsatt er også sjøfarten en betydelig næring her.

## Klima
Det stabile klimaet året rundt har gjort byen til en populær destinasjon for charter&shy;turister.

## Befolkningsutvikling

## Attraksjoner
I gamlebyen (*Vegueta*) i Las Palmas finnes mange historiske bygninger og flere museer.  *Museo Canario* har Kanariøyenes største samling gjenstander knyttet til urbefolkningens historie og kultur helt tilbake til før byen ble grunnlagt. Museet bruker navnet Tamaran på urbefolkningen (fra Gran Canaria, i stedet for Guancher).

Andre museer er *Columbusmuseet, Casa Museum Colon*, *det tekniske museet Museo Elder de la Ciencia y la Tecnología* og kunstmuseet for moderne kunst, *Centro Atlantico de Arte Moderno*.

*Santa Ana-katedralen* i gamlebyen ble påbegynt i 1497, og det tok ca. 400 år før den stod ferdig. Den vakre katedralen er rikt utsmykket innvendig.

*Poema del Mar* er et stort akvarium som ble åpnet i januar 2018.

*Estadio de Gran Canaria* er hjemmebane for UD Las Palmas og har en kapasitet på 32 520. Fotballklubben UD Las Palmas ble stiftet i 1949, og spiller i *[[Primera División]]*.

Byfestivalen *Fiestas de san Juan* i slutten av juni måned hvert år er til minne om byens grunnleggelse.  Karnevalet i februar og filmfestivalen er også begivenheter som pleier samle mye folk.

Byen har flere godt besøkte strender.  Den mest kjente av dem er Playa de Las Canteras.
Las Palmas har et livlig natteliv og det finnes et stort antall restauranter, barer, nattklubber og diskoteker.

## Kollektivtransport
Fra bussterminalen ved *Parque San Telmo* går det busser til steder rundt på hele øya.  Det er også en god bybussdekning. Havnen i Las Palmas danner utgangspunkt for fergeforbindelse til flere av de andre Kanariøyene.

Ca. 18&nbsp;km sør for byen ligger Gran Canaria internasjonale lufthavn.

## Referanser


## Eksterne lenker
* 
* Las Palmas de Gran Canaria hos Canariposten (norsk)
* altomreiser.no om Las Palmas by
* Rejseguide, Las Palmas by, på dansk
Liste over ordførere i Jevnaker

**Liste over ordførere i Jevnaker**. Jevnaker ble opprettet som kommune med formannskapslovene av 1837. I 1898 ble Lunner utskilt fra Jevnaker som en egen kommune. Det har også vært mindre grensejusteringer.

## Ordførere 1838–1897

## Ordførere etter 1898

## Referanser
Norwaco

**Norwaco** er en norsk organisasjon, etablert 17. november 1983, som ivaretar medlemsorganisasjonenes opphavsrettslige interesser, og forvalter avtaler der organisasjonene har sammenfallende interesser.

Norwaco har i 2009 avtaler, og ansvar for fordeling av vederlagsmidler, på følgende områder:
* Videresending av kringkastingskanaler i kabel-TV-nett, IP-nett og trådløse overføringsnett
* Opptak av kringkastingsprogram for bruk i undervisning og medieovervåking
* Vederlagsfordeling ved video- og satellittdistribusjon av norske spillefilmer
* Fordeling av kompensasjon for privatkopiering etter åndsverksloven (siden 2005)

Norwaco har per 1. januar 2016 følgende 35 medlemsorganisasjoner:

* BONO
* Den Norske Fagpresses Forening
* Den norske Forfatterforening
* Den norske Forleggerforening
* FONO
* Forbundet Frie Fotografer
* Grafill
* GramArt
* IFPI Norge
* Musikernes fellesorganisasjon
* NOPA - Norsk forening for komponister og tekstforfattere
* Norges Fotografforbund
* Norsk Artistforbund
* Norsk audiovisuell oversetterforening, NAViO
* Norsk faglitterær forfatter- og oversetterforening
* Norsk Filmforbund
* Norsk Journalistlag
* Norsk Komponistforening
* Norsk kritikerlag
* Norsk Musikkforleggerforening
* Norsk Oversetterforening
* Norsk Redaktørforening
* Norsk Revyforfatterforening
* Norsk Sceneinstruktørforening
* Norsk Skuespillerforbund
* Norsk Tonekunstnersamfund
* Norske Barne- og Ungdomsbokforfattere
* Norske Billedkunstnere
* Norske Dansekunstnere
* Norske Dramatikeres Forbund
* Norske film- og tv-produsenters forening
* Norske Filmregissører
* Norske Scenografer
* Ny Musikks Komponistgruppe
* TONO

## Eksterne lenker
* Norwacos hjemmeside
Liste over ordførere i Lesja

**Liste over ordførere i [[Lesja]]** kommune i Innlandet (Oppland fylke til 2020) begynner i 1838, etter at formannskapslovene ble innført i 1837 og *Lesje* formannskapsdistrikt (kommune) opprettet. Dovre ble skilt ut som eget herred i 1861.

## Ordførere fra 1838

 
## Kilder
*Kommunenes Sentralforbund (KS)
*
Fylkesvei 5916

**Fylkesveg 5916** går mellom Aureøyra og Løset i Sykkylven kommune.

Frem til 2019 hadde veien betegnelsen fylkesvei 73 (Møre og Romsdal).

## Kommuner og knutepunkter

## Referanser




## Eksterne lenker
* Vegvesenets vegkart 
*
Hilde Brørby Fivelsdal

**Hilde Brørby Fivelsdal** (født 20. juni 1969) er en norsk lokalpolitiker som fra 2003 til 2015 var ordfører i Jevnaker kommune i Oppland. Hun representerer Arbeiderpartiet, som har et valgteknisk samarbeid med Sosialistisk Venstreparti og Senterpartiet.

## Referanser
Liste over ordførere i Lillehammer

**Liste over ordførere i [[Lillehammer]]** kommune i Innlandet.

Oversikten omfatter ordførere i Lillehammer fra 1838 til dags dato. Lillehammer fikk kjøpstadrettigheter i 1827, men var frem til 1838 tilsluttet landkommunen Fåberg i administrativt henseende. Kommunene ble slått sammen i 1964 til det som skulle bli nye Fåberg kommune, men som ble hetende Lillehammer etter en intervensjon fra Kommunaldepartementet. Se liste over ordførere i Fåberg for oversikt over disse ordførerne.

Nåværende ordfører siden 2023 er Hans Olav Sundfør fra Høyre. 

## Ordførere 1838 – idag

## Referanser


## Kilder
* Kommunenes Sentralforbund (KS)
* Festskrift Lillehammer kommune: *Lillehammer 1827-1927*. (Lillehammer 1927, D. Stribolts eftf. trykkeri). Side 139, «Fortegnelse over ordførere i Lillhammer 1838–1927».

## Eksterne lenker
*
Fylkesvei 5932

**Fylkesveg 5932** går mellom Uribrua og Holsbrua i Fjord kommune. Veien går gjennom grendene Heggen, Hjelme, Bjørstad og Døving.

Frem til 2019 hadde veien betegnelsen fylkesvei 95 (Møre og Romsdal).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 95 (andre betydninger)

I Norge finnes **fylkesvei 95** i de følgende fylkene:

*Fylkesvei 95 (Aust-Agder)
*Fylkesvei 95 (Hedmark)
*Fylkesvei 95 (Møre og Romsdal)
Berjozovskij (Sverdlovsk oblast)

**Berjozovskij** (russisk: Берёзовский) er en by i Sverdlovsk oblast i Russland. Byen ligger ved elva Berjozovka (en sideelv til Pysjma), 14&nbsp;km nordøst for Jekaterinburg. Innbyggertall: 46&nbsp;744 (folketelling 2002), 47&nbsp;944 (folketelling 1989).

Byen ble grunnlagt i 1752 som en bosetning ved en gullgruve. Bystatus ble innvilget i 1938.

## Referanser


## Eksterne lenker
*
Bogdanovitsj

**Bogdanovitsj** (russisk: Богданович) er en by i Sverdlovsk oblast i Russland. Byen ligger ved elva Kunara (ei høyre sideelv til Pysjma), rundt 90&nbsp;km øst for Jekaterinburg.  Innbyggertall: 32&nbsp;856 (folketelling 2002), 35&nbsp;983 (folketelling 1989).

Byen ble grunnlagt mellom 1883&ndash;1885 som en bosetning ved jernbanestasjonen Bogdanovitsj, som åpnet i 1885. Bystatus ble innvilget i 1947.

## Referanser
Frank Ingilæ

**Frank Martin Ingilæ** (født 12. desember 1967) er en norsk lokalpolitiker, som var ordfører i Tana kommune for Arbeiderpartiet fra 2007 til 2019.

## Referanser


## Eksterne lenker
* Politikk – Tana kommnune
* Tana Arbeiderparti
Lagtingsvalget på Færøyene 1988

**[[Lagtinget (Færøyene)|Lagting]]svalget på [[Færøyene]] 1988** ble avholdt 8. november 1988.

Framsóknarflokkurin stiller liste for første gang.

## Resultater

## Eksterne lenker

* Hagstova Føroya — Íbúgvaviðurskifti og val (Færøysk statistikk)
Krasnouralsk

**Krasnouralsk** (russisk: Красноура́льск) er en by i Sverdlovsk oblast i Russland. Den ligger rundt 180&nbsp;km nord for Jekaterinburg. Innbyggertall: 28&nbsp;961 (folketelling 2002), 35&nbsp;300 (folketelling 1989).

## Referanser
Linda Beate Randal

**Linda Beate Randal** (født 4. februar 1966) er en norsk lokalpolitiker for Arbeiderpartiet. Hun var ordfører i Sør-Varanger kommune i Finnmark fra 2007 til 2011. Sosialistisk Venstreparti hadde varaordføreren med Ole Gabrielsen.

## Referanser


## Eksterne lenker
* 
* Sør-Varanger Arbeiderparti
Kusjva

**Kusjva** (russisk: Кушва) er en by i Sverdlovsk oblast i Russland, Byen ligger i Uralfjellene, rundt 170&nbsp;km nord-nordøst for Jekaterinburg. Innbyggertall: 34&nbsp;300 (2005 est.), 35&nbsp;555 (folketelling 2002).

Stedet ble opprinnelig grunnlagt i 1735 som en bosetning ved en gruve ved Blagodat-fjellet, for å utforske forekomstene av jernmalm i området. Bystatus ble innvilget i 1926, og byen fikk samtidig endret navn fra *Kusjvinskij Zavod* (oversatt: «Kusjvafabrikken») til Kusjva.

Byen er for tiden i stagnasjon og befolkningen minker, etter at de fleste gruvene er blitt lagt ned.

## Eksterne lenker
*
Lagtingsvalget på Færøyene 1980

**[[Lagtinget (Færøyene)|Lagting]]svalget på [[Færøyene]] 1980** ble avholdt 8. november 1980. 23 273 stemmer ble talt opp.

## Resultater

## Referanser


## Eksterne lenker
* Hagstova Føroya — Íbúgvaviðurskifti og val (Færøysk statistikk)
Rolf Einar Mortensen

**Rolf Einar Mortensen** (født 27. mai 1948) er en norsk lokalpolitiker for Arbeiderpartiet. Han var ordfører i Vardø kommune fra 2002 til 2011.

## Eksterne lenker
* Ordføreren –Vardø kommune
* Vardø Arbeiderparti
Lagtingsvalget på Færøyene 1978

**[[Lagtinget (Færøyene)|Lagting]]svalget på [[Færøyene]] 1978** ble avholdt 7. november 1978. Antallet representanter i Lagtinget ble økt fra 26 til 32. Dette var det første lagtingsvalget hvor kvinner ble valgt inn på eget mandat, nemlig Karin Kjølbro (TF) og Jona Henriksen (JF), begge fra Suðurstreymoy.

## Resultater

## Eksterne lenker
* Hagstova Føroya — Íbúgvaviðurskifti og val (Færøysk statistikk)